Legal Document

Category: 363

Text:
16. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 211 της 16/22 Ιουλ. 1996 (ΦΕΚ Α΄ 166) (Διόρθ. σφαλμ. στο ΦΕΚ Α΄ 209/29-81996) Σύσταση Οικονομικών Επιθεωρήσεων. Έχοντας υπόψη: Τις διατάξεις: 1.Της παρ. 1 του άρθρ. 52 και 39 του Νόμ. 2218/ 1994, «Ίδρυση νομαρχιακής αυτοδιοίκησης, τροποποίηση διατάξεων για την πρωτοβάθμια αυτοδιοίκηση και την περιφέρεια και άλλες διατάξεις» (ΦΕΚ 90Α) και των άρθρ. 3, 4 του Νόμ. 2240/94 (ΦΕΚ 153Α). 2.Του άρθρ. 16 του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137Α). 3.Του άρθρ. 27 του Νόμ. 2081/1992 «Ρύθμιση του θεσμού των Επιμελητηρίων κ.λπ.» (ΦΕΚ 154Α). 4.Των άρθρ. 2 και 3 του Νόμ. 2343/1995 «Αναδιοργάνωση υπηρεσιών του Υπουργείου Οικονομικών και άλλες διατάξεις» (ΦΕΚ 221Α). 5.Την αριθ. 13/6.3.1996 απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης «Καθορισμός αρμοδιοτήτων του Υφυπουργού Εσωτερικών», Δημόσιας Διοίκησης και Αποκέντρωσης Γ. Μωραΐτη». (ΦΕΚ 137Β). 6.Το γεγονός ότι, από τις διατάξεις του παρόντος Π.Δ/τος δεν προκαλείται πρόσθετη δαπάνη σε βάρος του Κρατικού Προϋπολογισμού. 7.Την 278/1996 γνωμοδότηση του Συμβουλίου της Επικρατείας, με πρόταση του Υπουργού Οικονομικών και του Υφυπουργού Εσωτερικών, Δημόσιας Διοίκησης και Αποκέντρωσης αποφασίζουμε: Σύσταση Άρθρ.1.-1.Στην έδρα κάθε Διοικητικής Περιφέρειας, όπως αυτή ορίζεται με τα εκδιδόμενα βάσει του άρθρ. 61 του Νόμ. 1622/1986 Π.Δ/τα, συνιστάται υπηρεσία με τίτλο «Οικονομική Επιθεώρηση», ο οποίος συμπληρώνεται με την ονομασία της οικείας Περιφέρειας. 2.Οι οικονομικές Επιθεωρήσεις υπάγονται στη Γενική Διεύθυνση Οικονομικής Επιθεώρησης του Υπουργείου Οικονομικών και λειτουργούν σε επίπεδο Διεύθυνσης. 3.Η κατά τόπο και καθ’ ύλην αρμοδιότητα, η διάρθρωση και η στελέχωση των Οικονομικών Επιθεωρήσεων ορίζονται στα επόμενα άρθρα. Διάρθρωση Άρθρ.2.-1.Η Οικονομική Επιθεώρηση Αττικής, διαρθρώνεται σε 4 Υποδιευθύνσεις, ως εξής: α)Υποδιεύθυνση Αθηνών β)Υποδιεύθυνση Πειραιά γ)Υποδιεύθυνση Ανατολικής Αττικής δ)Υποδιεύθυνση Δυτικής Αττικής 2.Η Οικονομική Επιθεώρηση Κεντρικής Μακεδονίας, διαρθρώνεται σε 2 Υποδιευθύνσεις, ως εξής: α)Υποδιεύθυνση Θεσσαλονίκης β)Υποδιεύθυνση Υπολοίπου Κεντρικής Μακεδονίας. 3.Οι Οικονομικές Επιθεωρήσεις Ανατολικής Μακεδονίας και Θράκης, Δυτικής Μακεδονίας, Ηπείρου, Θεσσαλίας, Ιονίων Νήσων, Δυτικής Ελλάδας, Στερεάς Ελλάδας, Πελοποννήσου, Βορείου Αιγαίου, Νοτίου Αιγαίου, Κρήτης και οι Υποδιευθύνσεις των Οικονομικών Επιθεωρήσεων των προηγουμένων παραγράφων, διαρθρώνονται σε 3 τομείς ως εξής: α)Τομέας Επιθεώρησης Υπηρεσιών β)Τομέας Επιθεώρησης Διαχείρησης Εθνικών Κληροδοτημάτων γ)Τομέας Επιθεώρησης Δημοσίων Διαχειρίσεων, Νομικών Προσώπων και Δ.Ε.Κ.Ο. 4.Οι τομείς της προηγούμενης παραγράφου αποτελούν κύκλο αρμοδιοτήτων της οικείας Οικονομικής Επιθεώρησης ή Υποδιεύθυνσης Οικονομικής Επιθεώρησης και όχι οργανικές μονάδες αυτών. 5.Σε κάθε Οικονομική Επιθεώρηση λειτουργεί Τμήμα Γραμματείας. 6.Η κατά τόπον αρμοδιότητα κάθε οικονομικής Επιθεώρησης εκτείνεται στα όρια της οικείας περιφέρειας. Κάθε Υποδιεύθυνση των παρ. 1 και 2 ασκεί τις αρμοδιότητες της οικείας Οικονομικής Επιθεώρησης, μέσα στα όρια της αντίστοιχης Νομαρχίας πλην της Υποδιεύθυνσης υπολοίπου Κεντρικής Μακεδονίας, η οποία τις ασκεί στα όρια των Νομαρχιών Σερρών, Χαλκιδικής, Κιλκίς, Πέλλας, Ημαθίας και Πιερίας. Αρμοδιότητες Άρθρ.3.-1.Στην αρμοδιότητα των Οικονομικών Επιθεωρήσεων υπάγεται: Α)Τομέας Επιθεώρησης Υπηρεσιών: α)Η διενέργεια τακτικών και έκτακτων Επιθεωρήσεων και Ελέγχων της διοικητικής και διαχειριστικής δραστηριότητας και λειτουργίας των υπηρεσιών του Υπουργείου Οικονομικών που εδρεύουν στην Περιφέρεια που εκτείνεται η κατά τόπον αρμοδιότητά τους. β)Η καθοδήγηση και εποπτεία των παραπάνω υπηρεσιών για την ορθή εφαρμογή των κειμένων διατάξεων της αρμοδιότητάς τους και η διαπίστωση των αιτίων των προβλημάτων που τυχόν παρουσιάζουν. γ)Η εισήγηση αρμοδίως τρόπων επίλυσης των προβλημάτων και καλύτερης αξιοποίησης του προσωπικού και του εξοπλισμού αυτών. δ)Η διενέργεια διοικητικών ερευνών και ανακρίσεων για καταγγελλόμενα ή διαπιστούμενα αδικήματα που διαπράττονται από υπαλλήλους του υπουργείου Οικονομικών. ε)Ο έλεγχος των δηλώσεων περιουσιακής κατάστασης (πόθεν έσχες) των υπαλλήλων του Υπουργείου Οικονομικών, εκτός των Γενικών Διευθυντών, με την επιφύλαξη των διατάξεων της παρ. 19 του άρθρ. 2 του Νόμ. 2343/95. στ)Ο επανέλεγχος υποθέσεων των υπηρεσιών της αρμοδιότητάς τους όπως κάθε φορά προβλέπεται από την ισχύουσα νομοθεσία. Μετά τη σελ. 88,04 Σελ. 88,05 Τεύχος 1252-Σελ. 21 Οικονομική Επιθεώρηση 24.Α.ε.16 Β)Τομέας Επιθεώρησης Διαχείρισης Εθνικών Κληροδοτημάτων: α)Η άσκηση εποπτείας και ελέγχου, για την ορθή εφαρμογή των διατάξεων που διέπουν τα αντικείμενα αρμοδιότητας της Διεύθυνσης Εθνικών Κληροδοτημάτων του Υπουργείου Οικονομικών, επί των φυσικών ή νομικών προσώπων που ενεργούν εκκαθάριση, διοίκηση και διαχείριση Εθνικών Κληροδοτημάτων, σχολαζουσών κληρονομιών και παραγραφόμενων υπέρ του δημοσίου τραπεζικών καταθέσεων και άλλων αξιών και απαιτήσεων (Α.Ε.λ. 2039/1939-ΦΕΚ 455 Α΄, Β.Δ. 18.9.1947-ΦΕΚ 223 Α, Ν.Δ. 1195/1942-ΦΕΚ 80 Α΄). β)Η έκδοση ειδικών οδηγιών και διαταγών προς τα παραπάνω ελεγχόμενα πρόσωπα, για τον τρόπο της ακριβούς συμμόρφωσής τους, προς τις επιβαλλόμενες, από καταστατικές πράξεις, νόμους δ/τα, οργανισμούς και λοιπές διατάξεις υποχρεώσεις αυτών. γ)Η διενέργεια ειδικών ελέγχων, εξακριβώσεων, ανακρίσεων, ερευνών, σε υποθέσεις που αφορούν στην εκκαθάριση, διοίκηση και διαχείριση κοινωφελών περιουσιών, σχολαζουσών κληρονομιών, παραγραφομένων υπέρ του δημοσίου καταθέσεων σε Τράπεζες και άλλες αξίες και απαιτήσεις ή στην εκτέλεση κοινωφελών σκοπών, από φυσικά ή νομικά πρόσωπα, (κοινωφελή ιδρύματα, οργανισμούς, σωματεία και λοιπά νομικά πρόσωπα, εκκαθαριστές, εκτελεστές διαθηκών, δωρεών, διοικητές και διαχειριστές ή υπαλλήλους κοινωφελών ιδρυμάτων ή κοινωφελών περιουσιών γενικά, διαχειριστές χρημάτων ενταλμάτων προπληρωμής ή παγίας προκαταβολής, κηδεμόνες σχολαζουσών κληρονομιών ή άλλα πρόσωπα που διαχειρίζονται χωρίς εντολή οποιαδήποτε περιουσία των παραπάνω περιπτώσεων). δ)Η εισήγηση για τη λήψη των αναγκαίων διοικητικών και νομοθετικών μέτρων, για τη ρύθμιση ζητημάτων σε υποθέσεις που ανάγονται στη αρμοδιότητα του τομέα τους. Γ)Τομέας Επιθεώρησης Δημοσίων Διαχειρίσεων, Ν.Π.Δ.Δ. και ΔΕΚΟ. Η διενέργεια ελέγχων και ερευνών που αφορούν: α)Στην οικονομική κατάσταση και στη διαχείριση των Ν.Π.Δ.Δ., των Ο.Τ.Α., των αποκεντρωμένων δημοσίων υπηρεσιών που λειτουργούν αποκεντρωμένα από τον Κρατικό Προϋπολογισμό, είτε ως ειδικός Λογαριασμός, είτε υπό ίδια διοίκηση, είτε με τη μορφή Ν.Π.Ι.Δ., των Ειδικών Τμημάτων, των Επιχειρήσεων του Δημοσίου που λειτουργούν με τη μορφή Α.Ε., καθώς και των επιχειρήσεων με τις οποίες το Δημόσιο συνδέεται με σύμβαση και για το μέρος που αφορά την εκτέλεση των συμβάσεων αυτών, των Ν.Π.Ι.Δ. μη κερδοσκοπικού χαρακτήρα  Σελ. 88,06 Τεύχος 1252-Σελ. 22 και ιδίως των ιδρυμάτων, σχολών, συλλόγων και σωματείων, που επιδιώκουν την εκπλήρωση αγαθοεργών, κοινωνικών, πολιτιστικών και αθλητικών σκοπών και επιχορηγούνται με οποιονδήποτε τρόπο από το Κράτος, από Ν.Π.Δ.Δ. και από την Ευρωπαϊκή Ένωση ή άλλους διεθνείς οργανισμούς. Στην Οικονομική λειτουργία των Δημοσίων Επιχειρήσεων και Οργανισμών (Δ.Ε.Κ.Ο.). και του δημοσίου τομέα γενικά (άρθρ. 51 του Νόμ. 1892/1990 και της παρ. 6 του άρθρ. 4 του Νόμ. 1943/1991), εκτός των τραπεζών. Στη διαχείριση παγίων προκαταβολών δημοσίων υπολόγων. β)Ο έλεγχος ή επανέλεγχος υποθέσεων χρηματοδοτήσεων, ενισχύσεων ή επιδόσεων, σε φυσικά ή νομικά πρόσωπα και φορείς που καταβάλλονται στα πλαίσια κοινοτικών πολιτικών από εθνικούς πόρους ή πόρους της Ευρωπαϊκής Ένωσης. γ)Ο καταλογισμός τυχόν ελλειμμάτων ή πληρωμής μη νόμιμων δαπανών και φθοράς ή απώλειας τίτλων και απαιτήσεων του δημοσίου, στις περιπτώσεις πρόκλησης ζημίας στο δημόσιο που δεν οφείλεται σε ανωτέρα βία ή απρόβλεπτα γεγονότα, σύμφωνα με τις ισχύουσες κάθε φορά διατάξεις. 2.Οι Οικονομικοί Επιθεωρητές και οι υπάλληλοι που τους ανατίθενται καθήκοντα Οικονομικών Επιθεωρητών έχουν όλες τις αρμοδιότητες, τα καθήκοντα, τα δικαιώματα και τις ευθύνες που προβλέπονται από την κείμενη νομοθεσία και ασκούνται σύμφωνα με τα προβλεπόμενα σ’ αυτήν. 3.Με αποφάσεις του Υπουργού Οικονομικών, που εκδίδονται κατ’ εξουσιοδότηση των διατάξεων του άρθρ. 2 παρ. 4 εδάφ. β΄ περίπτ. β΄ του Νόμ. 2343/1995 (Α 211), είναι δυνατόν να διευρύνεται ή να περιορίζεται η κατά τόπον και καθ’ ύλην αρμοδιότητα των Οικονομικών Επιθεωρήσεων ή των Υποδιευθύνσεών τους, όπου προβλέπονται. 24.Α.ε.16 Οικονομική Επιθεώρηση Προϊστάμενοι Άρθρ4.-1.Των Οικονομικών Επιθεωρήσεων και των Υποδιευθύνσεων αυτών, καθώς και των Διευθύνσεων Επιθεώρησης Υπηρεσιών, Επιθεώρησης Δημοσίων Διαχειρίσεων, Ν.Π. και Δ.Ε.Κ.Ο. και Προσωπικού Επιθεώρησης και των Τμημάτων τους, προΐστανται υπάλληλοι του κλάδου Οικονομικών Επιθεωρητών. 2.Υπεύθυνοι των τομέων κάθε Οικονομικής Επιθεώρησης ή Υποδιεύθυνσης αυτών, ορίζονται Οικονομικοί Επιθεωρητές της οικείας Επιθεώρησης με απόφαση του Υπουργού Οικονομικών μετά από πρόταση του Γενικού Διευθυντή της Οικονομικής Επιθεώρησης. 3.Του Τμήματος Γραμματείας κάθε οικονομικής Επιθεώρησης προΐσταται υπάλληλος ΠΕ ή ΤΕ ή ΔΕ κατηγορίας από τους κλάδους Εφοριακών ή Τελωνειακών ή Δημοσιονομικών. 4.Στις θέσεις Προϊσταμένων των παρ. 1 και 2 μπορούν να επιλέγονται και υπάλληλοι που ασκούν καθήκοντα Επιθεωρητή σύμφωνα με τα προβλεπόμενα στην παρ. 13 του άρθρ. 2 του Νόμ. 2343/1995. Προσωπικό Άρθρ.5.-1.Στον κλάδο των Οικονομικών Επιθεωρητών της παρ. 1 του άρθρ. 2 του Νόμ. 2343/95, μεταφέρονται από την έναρξη ισχύος του παρόντος δ/τος 241 θέσεις με αντίστοιχη μείωση του αριθμού των οργανικών θέσεων των Κεντρικών και περιφερειακών Υπηρεσιών από τους κατωτέρω κλάδους προσωπικού του Υπουργείου Οικονομικών: α)Από τον κλάδο ΠΕ Εφοριακών 140 θέσεις, από τις οποίες 25 θέσεις ειδικότητας Κτηματικών. β)Από τον κλάδο ΠΕ Τελωνειακών 55 θέσεις. γ)Από τον κλάδο ΠΕ Δημοσιονομικών 40 θέσεις. δ)Από τον κλάδο ΠΕ Χημικών 2 θέσεις. ε)Από τον κλάδο ΠΕ Μηχανικών 2 θέσεις. στ)Από τον κλάδο ΠΕ Πληροφορικής 2 θέσεις. 2.Προκειμένου για πλήρωση με διορισμό ή μετάταξη θέσεων προσωπικού των κλάδων από τους οποίους προέρχονται οι Οικονομικοί Επιθεωρητές της παρ. 1 συνυπολογίζονται στους Νομούς, που εκτείνεται η κατά τόπον αρμοδιότητα των Οικονομικών Επιθεωρήσεων και οι αντίστοιχες κενές θέσεις του κλάδου Οικονομικών Επιθεωρητών. Οι κατά τα ανωτέρω κενές θέσεις που προκύπτουν από τον κλάδο των Οικονομικών Επιθεωρητών για την εφαρμογή της παρούσας διάταξης κατανέμονται κάθε φορά με απόφαση του Υπουργού Οικονομικών στους Νομούς της Οικείας Περιφέρειας. 3.Για τη στελέχωση των Οικονομικών Επιθεωρήσεων του παρόντος προβλέπονται οι πιο κάτω θέσεις προσωπικού κατά κατηγορία, κλάδο και ειδικότητα, ως εξής: Μετά τη σελ. 88,06 Σελ. 88,07 Τεύχος 1252-Σελ. 23 Οικονομική Επιθεώρηση 24.Α.ε.16 α)Για την Οικονομική Επιθεώρηση Περιφέρειας Αττικής:     ΚΛΑΔΟΙ          & ΕΙΔΙΚΟΤΗΤΕΣ ΑΡΙΘΜΟΣ ΘΕΣΕΩΝ ΚΑΤΑ ΠΕ 1.Οικονομικών Επιθεωρητών κατά κλάδοπροέλευσης: α)Εφοριακών 40 β)Εφοριακών, ειδικότητας Κτηματικών 7 γ)Τελωνειακών 16 δ)Δημοσιονομικών 13 2.Εφοριακών 1 3.Δημοσιονομικών 4.Τελωνειακών 1 5.Δακτυλογράφων 6.Τεχνικών: Ειδικότητας Οδηγών 7.Επιμελητών 8.Προς/κό Καθαριότητας Σ Υ Ν Ο Λ Ο 78 Μετά τη σελ. 88,08 Σελ. 88,08 Τεύχος 1252-Σελ. 24 24.Α.ε.16 Οικονομική Επιθεώρηση β)Για την Οικονομική Επιθεώρηση Περιφέρειας Κεντρικής Μακεδονίας:     ΚΛΑΔΟΙ          & ΕΙΔΙΚΟΤΗΤΕΣ ΑΡΙΘΜΟΣ ΘΕΣΕΩΝ ΚΑΤΑ ΠΕ 1.Οικονομικών Επιθεωρητών κατά κλάδοπροέλευσης: α)Εφοριακών 19 β)Εφοριακών, ειδικότητας Κτηματικών υπαλλήλων: 5 γ)Τελωνειακών 11 δ)Δημοσιονομικών 5 2.Εφοριακών 1 3.Δημοσιονομικών 4.Τελωνειακών 1 5.Δακτυλογράφων 6.Τεχνικών: Ειδικότητας Οδηγών 7.Επιμελητών 8.Προς/κό Καθαριότητας Σ Υ Ν Ο Λ Ο 42 Μετά τη σελ. 88,08 Σελ. 88,09 Τεύχος 1252-Σελ. 25 Οικονομική Επιθεώρηση 24.Α.ε.16 γ)Για κάθε μία από τις λοιπές Περιφέρειες, με την επιφύλαξη των διατάξεων της επόμενης παραγράφου.     ΚΛΑΔΟΙ          & ΕΙΔΙΚΟΤΗΤΕΣ ΑΡΙΘΜΟΣ ΘΕΣΕΩΝ ΚΑΤΑ ΠΕ 1.Οικονομικών Επιθεωρητών κατά κλάδοπροέλευσης: α)Εφοριακών 4 β)Εφοριακών, ειδικότητας Κτηματικών: 1 γ)Τελωνειακών 2 δ)Δημοσιονομικών 2 2.Εφοριακών 1 3.Τελωνειακών 1 4.Δακτυλογράφων 5. Τεχνικών: Ειδικότητας Οδηγών 6. Προς/κό Καθαριότητας 7.Επιμελητών 8.Προσ/κό Καθαριότητας Σ Υ Ν Ο Λ Ο ΚΑΤΑ ΚΑΤΗΓΟΡΙΑ 11 Σελ. 88,10 Τεύχος 1252-Σελ. 26 24.Α.ε.16 Οικονομική Επιθεώρηση 4.Οι θέσεις Οικονομικών Επιθεωρητών που προέρχονται από τους κλάδους Εφοριακών και Τελωνειακών, είναι αυξημένες κατά μία θέση στις παρακάτω Περιφέρειες, αντίστοιχα: α)Του Κλάδου Εφοριακών:Ανατολ. Μακεδονίας και Θράκης, Θεσσαλίας, Δυτ. Ελλάδος, Πελοποννήσου και Νοτίου Αιγαίου. β)Του Κλάδου Τελωνειακών: Ανατλ. Μακεδονίας και Θράκης, Ηπείρου και Νοτίου Αιγαίου. 5.Οι θέσεις της παρ. 1 των Οικονομικών Επιθεωρητών που δεν κατανέμονται με το παρόν στις Οικονομικές Επιθεωρήσεις, αποτελούν θέσεις Οικονομικών Επιθεωρητών της Κεντρικής Υπηρεσίας, της Γενικής Διεύθυνσης Οικονομικής Επιθεώρησης και η κατανομή μεταξύ των Διευθύνσεών της ενεργείται με απόφαση του Υπουργού Οικονομικών. Προϋποθέσεις και κριτήρια επιλογής Άρθρ.6.-1.Οι υποψήφιοι για την μετάταξη στον κλάδο Οικονομικών Επιθεωρητών πρέπει να υποβάλουν σχετική αίτηση μετάταξης, μέσα στο χρόνο που ορίζεται στην οικεία κάθε φορά προκήρυξη, συνοδευόμενη με βιογραφικό σημείωμα και δήλωση περιουσιακής κατάστασης του άρθρ. 75 του Π.Δ. 611/77 κατά το χρόνο υποβολής της αίτησης και να πληρούν τις εξής προϋποθέσεις: α)Δεκαπενταετή τουλάχιστον πραγματική υπηρεσία στο Υπουργείο Οικονομικών, σε κλάδο Πανεπιστημιακής εκπαίδευσης, από τους προβλεπόμενους στο άρθρ. 5 του παρόντος. «β)Συνολικό χρόνο υπηρεσίας, κατά την 31η Δεκεμβρίου του προηγούμενου της προκήρυξης έτους, που να μην υπερβαίνει τα 28 έτη». Τα μέσα σε « » πρώτο εδάφιο αντικαταστάθηκε ως άνω από την παρ. 3 άρθρ. 16 Νόμ. 2469/14-14 Μαρτ. 1997 (ΦΕΚ Α΄ 38), Τόμ. 2, σελ. 138,21. Σύμφωνα δε με την παρ. 4 του ίδιου άρθρου και νόμου η ισχύς της ως άνω παραγράφου αρχίζει αναδρομικά από τη δημοσίευση του ως άνω Π.Δ/τος. Στο χρόνο αυτό συνυπολογίζεται ο αναγνωρισμένος χρόνος κατά τις διατάξεις περί διαδοχικής ασφάλισης, μη συμπεριλαμβανομένου του χρόνου της στρατιωτικής θητείας. Το παραπάνω όριο προσαυξάνεται κατά πέντε έτη για τους Προϊσταμένους Οργανικών μονάδων, επιπέδου Διεύθυνσης. Κατά την πρώτη εφαρμογή των διατάξεων του παρόντος, οι περιορισμοί της παρούσης περίπτ. β΄, δεν ισχύουν για τους υποψήφιους, οι οποίοι, κατά τη δημοσίευση του παρόντος δ/τος, υπηρετούν σε υπηρεσίες επιθεώρησης του Υπουργείου Οικονομικών και έχουν από 1.1.1989 και μετά, συνολικό χρόνο άσκησης καθηκόντων επιθεωρητή 3 έτη τουλάχιστον. γ)Να μην έχουν τιμωρηθεί για κανένα πειθαρχικό ή ποινικό αδίκημα καθ’ όλη τη διάρκειά της, μέχρι της υποβολής της αίτησης, υπηρεσίας τους, να μην εκκρεμεί σε βάρος τους πειθαρχική ή ποινική δίωξη. δ)Να συγκεντρώνουν τουλάχιστον το 20% του αθροίσματος των ανώτατων ορίων συντελεστών, για το σύνολο των κριτηρίων επιλογής, όπως ορίζονται στις επόμενες παραγράφους του παρόντος. ε)Να μην έχουν μεταταγεί υποχρεωτικά από τον κλάδο Οικονομικών Επιθεωρητών, κατά τα οριζόμενα στις διατάξεις της παρ. 18 του άρθρ. 2 του Νόμ. 2343/1995. 2.Τα κριτήρια επιλογής των υποψηφίων σε θέσεις Οικονομικών Επιθεωρητών είναι: α)Η υπηρεσία σε θέση Προϊσταμένου οργανικών μονάδων του Υπουργείου Οικονομικών. β)Η άσκηση καθηκόντων Επιθεωρητή τουλάχιστον για δύο χρόνια. γ)Η σφαιρική γνώση των αντικειμένων των υπηρεσιών του Υπουργείου Οικονομικών, που στελεχώνονται από τον κλάδο στον οποίο ανήκουν, η οποία αποδεικνύεται από τις εκθέσεις αξιολόγησης και λοιπά στοιχεία του μητρώου. δ)Η συμμετοχή σε Επιτροπές και Ομάδες Εργασίας, για την εκπόνηση μελετών και υποβολή προτάσεων επί θεμάτων του Υπουργείου Οικονομικών, καθώς και η συμμετοχή σε Υπηρεσιακά ή Διοικητικά Συμβούλια Νομικών Προσώπων, Οργανισμών ή Επιχειρήσεων του ευρύτερου Δημόσιου Τομέα, ως εκπρόσωποι του Υπουργού Οικονομικών. ε)Η βαθμολογία των τριών τελευταίων εκθέσεων αξιολόγησής τους. στ)Η κατοχή μεταπτυχιακών τίτλων σπουδών διάρκειας τουλάχιστον ενός έτους ή διδακτορικού διπλώματος σε θέματα οικονομίας, διοίκησης και οργάνωσης και για τις περιπτώσεις των κλάδων μηχανικών, χημικών και πληροφορικής στα αντικείμενα της ειδικότητάς τους. ζ)Η επιτυχής περάτωση εκπαιδευτικών προγραμμάτων ή σεμιναρίων της Σχολής Επιμόρφωσης Υπαλλήλων του Υπουργείου Οικονομικών (ΣΕΥΥΟ). η)Η αποφοίτηση από την Εθνική Σχολή Δημόσιας Διοίκησης (ΕΣΔΔ). θ)Η επιτυχής παρακολούθηση προγραμμάτων επιμόρφωσης και επαγγελματικής κατάρτισης στα αντικείμενα του Υπουργείου Οικονομικών, καθώς και σε θέματα διοίκησης, οργάνωσης και πληροφορικής. ι)Η συμμετοχή ως εκπαιδευτών, σε σεμινάρια και εκπαιδευτικά προγράμματα που οργανώνει το Υπουργείο Οικονομικών. ια)Η άριστη γνώση ξένης γλώσσας, τουλάχιστον επιπέδου PROFICIENCY για την Αγγλική ή αντίστοιχου επιπέδου για άλλες γλώσσες. Για τους κατόχους τίτλων σπουδών σχολών του Εξωτερικού, αρκεί ο τίτλος σπουδών, με την προϋπόθεση ότι είναι τουλάχιστον διετούς φοίτησης και αποδεικνύεται η παραμονή τους στο εξωτερικό, για ίσο χρονικό διάστημα. 3.Τα κριτήρια της προηγούμενης παραγράφου αξιολογούνται με συντελεστές βαρύτητας, ως εξής: Μετά τη σελ. 88,10 Σελ. 88,11 Τεύχος 1252-Σελ. 27 Οικονομική Επιθεώρηση 24.Α.ε.16 Α/Α ΚΡΙΤΗΡΙΑ ΣΥΝΤΕΛΕΣΤΗΣ ΒΑΡΥΤΗΤΑΣ 1. Άσκηση καθηκόντων Προϊσταμένου: Για κάθε έτος σε θέση Προϊσταμένου: α)Γεν. Διεύθυνσης β)Διεύθυνσης γ)Τμήματος δ)Αυτοτελούς ή Τοπικού Γραφείου 2. Άσκηση καθηκόντων Επιθεωρητή επί διετία τουλάχιστον 3. Σφαιρική γνώση αντικειμένου Για κάθε γνωστικό αντικείμενο 4. Συμμετοχή σε συλλογικό όργανο α)Για κάθε Επιτροπή ή Ομάδα Εργασίας β)Για κάθε Υπηρεσιακό ή Διοικητικό Συμβούλιο 5. Εκθέσεις αξιολόγησης α)Για κάθε αξιολογική κρίση με βαθμό Α’ ή 9-10 ή άριστα β)Για κάθε αξιολογική κρίση με βαθμό Β’ ή 6-8 ή πολύ καλά 6. Διδακτορικό ή μεταπτυχιακό δίπλωμα: α)Διδακτορικό β)Μεταπτυχιακό 7. Επιμόρφωση στη ΣΕΥΥΟ Για κάθε Εκπαιδευτικό πρόγραμμα ή σεμινάριο: α)άνω των έξι (6) μηνών: β)δύο (2) έως έξι (6) μηνών: γ)από ένα μέχρι δύο (2) μήνες: δ)μέχρι ένα μήνα 8. Αποφοίτηση από ΕΣΔΔ 9. Επιμόρφωση – Επαγγελματική κατάρτιση Για κάθε πρόγραμμα διάρκειας: α)μέχρι ένα (1) μήνα β)άνω του μηνός 10. Συμμετοχή ως εκπαιδευτής: Ανά πέντε (5) εκπαιδευτικές ώρες 11. Γνώση ξένης γλώσσας Σελ. 88,12 Τεύχος 1252-Σελ. 28 24.Α.ε.16 Οικονομική Επιθεώρηση 4.Οι συντελεστές βαρύτητας του κριτηρίου υπηρεσίας σε θέσεις Προϊσταμένου οργανικής μονάδας ενδιάμεσου επιπέδου μεταξύ Γενικής Διεύθυνσης και Διεύθυνσης και μεταξύ Διεύθυνσης και Τμήματος ορίζονται σε 4 και 2,5 αντίστοιχα, για κάθε έτος υπηρεσίας στις ανωτέρω θέσεις. 5.Οι συντελεστές βαρύτητας του κριτηρίου Προϊσταμένου οργανικής μονάδας οποιασδήποτε βαθμίδας υπολογίζονται μέχρι την ημέρα λήξης της προθεσμίας υποβολής της αίτησης υποψηφιότητας Επιθεωρητή. Για χρονικό διάστημα άσκησης καθηκόντων Προϊσταμένου μικρότερου του έτους υπολογίζονται τόσα δωδέκατα όσοι οι μήνες άσκησης των καθηκόντων Προϊσταμένου σε κάθε βαθμίδα διοίκησης. Χρονικό διάστημα μικρότερο των δεκαπέντε ημερών δεν λαμβάνεται υπόψη. 6.Για την αξιολόγηση του κριτηρίου της σφαιρικής γνώσης αντικειμένου των υποψηφίων, ως γνωστικά αντικείμενα λογίζονται τα εξής: Ι.Κατά κλάδο προέλευσης: α)Από τον κλάδο Εφοριακών αα)Άμεση Φορολογία (Φορολογίας Εισοδήματος, Κεφαλαίου, Ακίνητης Περιουσίας, Αυτόματου υπερτιμήματος). αβ)Έμμεση Φορολογία (Φορολογία Προστιθέμενης Αξίας (ΦΠΑ) και Ειδικές Φορολογίες). αγ)Φορολογικός Έλεγχος κάβε μορφής και Έλεγχος Κώδικα Βιβλίων και Στοιχείων (ΚΒΣ). αδ)Κώδικας Είσπραξης Δημοσίων Εσόδων – ΚΕΔΕ (είσπραξη, διοικητική εκτέλεση, πτωχευτικά, συμβιβασμοί και συναφή θέματα). αε)Έλεγχος υποθέσεων, χρηματοδοτήσεων, ενισχύσεων ή επιδοτήσεων από εθνικούς πόρους ή πόρους της Ευρωπαϊκής Ένωσης, καθώς και έλεγχο διαχειρίσεων ΝΠΔΔ, ΟΤΑ, ΔΕΚΟ και διαχειρίσεως Εθνικών Κληροδοτημάτων. αστ)Διοίκηση και διαχείριση δημόσιας περιουσίας και εθνικών Κληροδοτημάτων. Β)Από τον κλάδο των Τελωνειακών: βα)Δασμολόγιο και Τελωνειακά Οικονομικά Συστήματα – Ειδικοί Φόροι Κατανάλωσης. ββ)Τελωνειακές Διαδικασίες και ΚΕΔΕ – Έλεγχος Τελωνειακών Αρχών. βγ)Δίωξη λαθρεμπορίου, ναρκωτικών και άλλων Οικονομικών Εγκλημάτων αρμοδιότητας Τελωνείων. γ)Από τον Κλάδο Δημοσιονομικών: γα)Έλεγχος υποθέσεων, χρηματοδοτήσεων, ενισχύσεων ή επιδοτήσεων από εθνικούς πόρους ή πόρους της Ευρωπαϊκής Ένωσης, καθώς και έλεγχο διαχειρίσεων ΝΠΔΔ, ΟΤΑ, ΔΕΚΟ και διαχειρίσεως Εθνικών Κληροδοτημάτων. γβ)Κατάσταση και έλεγχος τακτικού προϋπολογισμού, προϋπολογισμού δημοσίων επενδύσεων και προϋπολογισμού ΝΠΔΔ Οργανισμών και Επιχειρήσεων. γγ)Διαχείριση διαθεσίμων του δημοσίου, δημοσίου χρέους και τίτλων του δημοσίου. γδ)Μισθολόγιο και νομοθεσία συντάξεων του δημοσίου. δ)Από τον Κλάδο Χημικών: δα)Ποιότητα ζωής (τρόφιμα, υλικά συσκευασίας, περιβάλλον, ρυπαντές τροφίμων και υδάτων). δβ)Πετροχημικά, βιομηχανικά προϊόντα και πρώτες ύλες. δγ)Οινόπνευμα, οινοπνευματώδη ποτά και συναφή με αυτά θέματα. ε)Από τον Κλάδο Πληροφορικής: εα)Ανάπτυξη συστημάτων εβ)Εφαρμογές συστημάτων. στ)Από τον Κλάδο Μηχανικών: στα)Τοπογραφία. στβ)Χωροταξικές και πολεοδομικές μελέτες. στγ)Αντικειμενικό σύστημα προσδιορισμού αξίας ακινήτων. στδ)Μελέτη και επίβλεψη κατασκευής έργων. II.Ανεξαρτήτως κλάδου προέλευσης, η διοίκηση, οργάνωση και λειτουργία των υπηρεσιών του Υπουργείου Οικονομικών. 7.Για την εφαρμογή της διάταξης της περίπτ. δ΄ της παρ. 1 του παρόντος, κατά την πρώτη τριετία από την έναρξη ισχύος του δ/τος αυτού, δεν προσμετράται στο άθροισμα των ανωτάτων ορίων, συντελεστών το ανώτατο όριο συντελεστών του κριτηρίου της αποφοίτησης από τη ΣΕΥΥΟ. Τελικές και Μεταβατικές διατάξεις Άρθρ.7.-1.Οι Ειδικές Επιθεωρήσεις Αθηνών και Θεσσαλονίκης, οι Ειδικές Επιθεωρήσεις Τελωνείων Αθηνών και Θεσσαλονίκης, οι Διευθύνσεις Επιθεώρησης και Συντονισμού Δ.Ο.Υ., και οι Επιθεωρήσεις Τελωνείων, παύουν να λειτουργούν και οι σχετικές διατάξεις που προβλέπουν τη σύσταση και λειτουργία αυτών καταργούνται. 2.Με αποφάσεις του Υπουργού Οικονομικών, που εκδίδονται κατ’ εξουσιοδότηση του άρθρ. 32 του Νόμ. 1828/1989 (ΦΕΚ 2Α), και του άρθρ. 2 παρ. 14 του Νόμ. 2343/1995 ορίζεται ο χρόνος έναρξης λειτουργίας των Οικονομικών Επιθεωρήσεων και η λήξη λειτουργίας των υπηρεσιών της προηγούμενης παραγράφου. 3.Κάθε άλλη διάταξη που αντίκειται στο παρόν καταργείται. Η ισχύς του παρόντος αρχίζει από τη δημοσίευση του στην Εφημερίδα της Κυβερνήσεως. Μετά τη σελ. 88,12 Σελ. 88,13 Τεύχος 1252- Σελ. 29 Οικονομική Επιθεώρηση 24.Α.ε.16 24.Α.ε.16 Οικονομική Επιθεώρηση